Ίβιτσα Όσιμ

Ο Ιβάν "Ίβιτσα" Όσιμ (κροατικά: Ivan "Ivica" Osim, 6 Μαΐου 1941-1 Μαΐου 2022) ήταν Βόσνιος πρώην προπονητής και διεθνής παίκτης ποδοσφαίρου.

 Ποδοσφαιρική σταδιοδρομία 
 Σε συλλογικό επίπεδο 
Η επαγγελματική του καριέρα ξεκίνησε με τη φανέλα της Ζελιέζνιτσαρ το 1959. Ο Όσιμ έγινε ονομαστός για τις πολύ καλές ντρίπλες του και παρέμεινε στη Γιουγκοσλαβία ως το 1970. Αργότερα αγωνίστηκε σε ομάδες στη Γαλλία, όπως η Βαλανσιέν και η Στρασμπούργκ.

 Στην εθνική ομάδα 
Αγωνίστηκε σε 16 αγώνες με τη φανέλα της εθνικής Γιουγκοσλαβίας και στο Ευρωπαϊκό Πρωτάθλημα του 1968, όπου η Γιουγκοσλαβία έφτασε μεν στον τελικό, ηττήθηκε όμως από την Ιταλία.

Ως παίκτης αγωνίστηκε στην εθνική ομάδα της ενιαίας Γιουγκοσλαβίας,Ivan "Ivica" Osim, βάση δεδομένων ευρωπαϊκών εθνικών ομάδων eu-football.info  κατακτώντας τη δεύτερη θέση στο Ευρωπαϊκό πρωτάθλημα του 1968 (χωρίς να μετάσχει στον τελικό και τον επαναληπτικό του με τη γηπεδούχο Ιταλία)UEFA EURO 2016 > History > 1968 > Matches > Overview > Final, ιστότοπος Ένωσης Ευρωπαϊκών Ποδοσφαιρικών Ομοσπονδιών (UEFA)  και αναδεικνυόμενος 6ος ολυμπιονίκης το 1964 στην Ιαπωνία (σημείωσε 4 γκολ στο ολυμπιακό τουρνουά).Ivica Osim , βάση δεδομένων αθλητών σε Ολυμπιακούς αγώνες sports-reference.com 

 Προπονητής 
Ως βοηθός προπονητή της εθνικής, κατέκτησε το χάλκινο μετάλλιο στους Ολυμπιακούς Αγώνες του 1984 στις ΗΠΑ,Sports > Football > View all Football Medalists > Los Angeles 1984/Football/Men, ιστότοπος Διεθνούς Ολυμπιακής Επιτροπής (ΔΟΕ)  Επίσης, κατάφερε να οδηγήσει την εθνική ομάδα της χώρας του στα προημιτελικά του Παγκοσμίου Κυπέλλου 1990, όπου αποκλείστηκε στη διαδικασία των πέναλτι από την Αργεντινή (ο Μαραντόνα αστόχησε, το ίδιο όμως και τρεις Γιουγκοσλάβοι).FIFA Tournaments > Archive > Men's > FIFA World Cup > Italy 1990 > Teams > Yugoslavia 0-0 Argentina (on penalties 2-3) , ιστότοπος Διεθνούς Ομοσπονδίας Ποδοσφαίρου (FIFA) 

 Προσωπικά 
Έχει έναν γιο, τον Αμάρ, ο οποίος είναι επίσης προπονητής ποδοσφαίρου.

Στις 16 Νοεμβρίου 2007 ο Όσιμ υπέστη εγκεφαλικό επεισόδιο, ενώ βρισκόταν στην Ιαπωνία και η κατάστασή του παρέμενε κρίσιμη .

Στις 19 Νοεμβρίου ανακοινώθηκε ότι η κατάστασή του παρουσίασε μικρή βελτίωση  και ότι ανέρρωνε.

Τον διαδέχθηκε στην τεχνική ηγεσία της εθνικής Ιαπωνίας ο Τακέσι Οκάντα.

Πέθανε σε ηλικία 81 ετών, το πρωί της Κυριακής 1 Μαΐου, στο Γκρατς της Αυστρίας, όπου ζούσε τα τελευταία χρόνια.

 Τίτλοι 
 1 Κύπελλο Γιουγκοσλαβίας: 1992
 1 Κύπελλο Ελλάδας: 1993
 1 Σούπερ Καπ Ελλάδας: 1993
 2 Πρωταθλήματα Αυστρίας:Ivica Osim > Honours, βάση δεδομένων transfermarkt.gr  1998 και 1999
 3 Κύπελλα Αυστρίας: 1996, 1997 και 1999
 3 Σούπερ Καπ Αυστρίας: 1996, 1998 και 1999
 1 Λιγκ Καπ Ιαπωνίας: 2005.

 Παραπομπές 

 Πηγές 
 Ivan Osim, ιστότοπος Ποδοσφαιρικής Ομοσπονδίας της Σερβίας 
 Ivica Osim (trainer), βάση δεδομένων transfermarkt.gr 

Κατηγορία:Γιουγκοσλάβοι ποδοσφαιριστές
Κατηγορία:Αθλητισμός στην Ιαπωνία
Κατηγορία:Βόσνιοι προπονητές ποδοσφαίρου
Κατηγορία:Προπονητές ποδοσφαίρου Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1968
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Προπονητές ποδοσφαίρου Παρτιζάν Βελιγραδίου
Κατηγορία:Ποδοσφαιριστές ΠΕΚ Ζβόλε
Κατηγορία:Προπονητές ποδοσφαίρου Στουρμ Γκρατς
Κατηγορία:Ποδοσφαιριστές Ζελιέζνιτσαρ Σαράγεβο
Κατηγορία:Προπονητές ποδοσφαίρου Ζελιέζνιτσαρ Σαράγεβο
Κατηγορία:Ποδοσφαιριστές Βαλανσιέν ΦΚ
Κατηγορία:Προπονητές ποδοσφαίρου Εθνικής Ιαπωνίας
Κατηγορία:Βόσνιοι ποδοσφαιριστές
Κατηγορία:Προπονητές ποδοσφαίρου ΤΖΕΦ Γιουνάιτεντ Ιστιχάρα Τσίμπα
Κατηγορία:Ποδοσφαιριστές ΚΣ Σεντάν-Αρδέννες
Κατηγορία:Ποδοσφαιριστές ΡΚ Στρασμπούρ
Κατηγορία:Προπονητές ποδοσφαίρου Εθνικής Γιουγκοσλαβίας
Κατηγορία:Προπονητές ποδοσφαίρου Παγκοσμίου Κυπέλλου 1990